היכון, חידון, הופ!

היכון, חידון, הופ! (במקור: Kerwhizz, "קרוויז") היא תוכנית בידור בריטית לילדים, אשר הופקה במקור על ידי ערוץ "CBeebies", בין השנים 2009-2008. בתוכנית משולבים עיבוד תמונה ממוחשב עם צילומי אולפן. 

הגרסה הישראלית של התוכנית הופקה על ידי ערוץ הופ! בשנת 2010. מנחה התוכנית בגרסה זו הוא רמי ציון.
בסדרה מדבבים בעברית נועה פלדמן, בר פאר, יהלי מרגלית טופול, לירון לב ורועי ניב.

כללי המשחק 
התוכנית משודרת במתכונת של חידון ידע לילדים, ומיועדת לגילאי ארבע עד שש. שלושה צוותים מצוירים מתחרים בטיסה על "טיל טס", ובדרך משתתפים בחידון, שבמהלכו הם זוכים בפרסים, ובסופו - מוכתר הצוות המנצח.

הצופים בבית מקבלים הזדמנות לענות על השאלות יחד עם המשתתפים, בתחומי המוזיקה, מציאת הבדלים והתאמת תמונות.

המשתתפים 
מתחרים:
 צילי וצמר (Kit and Kaboodle)
 רותם וחוטם (Twist and Snout)
 נועה ונמש (Ninki and Pip)

מנחה: "רון חידון" (רמי ציון)

קישורים חיצוניים 

 

סדרות טלוויזיה בריטיות שעלו לשידור בשנות ה-2000
סדרות הנפשה ממוחשבת
סדרות טלוויזיה לילדים
סדרות ערוץ הופ!
סדרות CBeebies